 In kastoo aanay jirin wax warar ah oo ka soo baxay Madaxweyne ku xigeenkii hore oo ku saabsan waxa ka jira warar lagu baahiyey shabakadaha dalka qaarkood oo lagu sheegay in Cabdiraxmaan Aw Cali uu Boorama u tegay sidii uu u xoojin lahaa ama uu taageero ugu raadin lahaa musharraxiinta xisbiga Kulmiye ee mansabyada Madaxweynaha iyo madaxweyne ku xigeenka Muuse Biixi iyo Cabdiraxmaan Saylici ayaa dhinaca kale, jawiga wadahadaladaasi ku socdaan marka la eego waxaa ay u muuqdaan kuwo ka fog arrintaasi, mana jiraan wax la taaban karro oo muujinaya inay kullamadani hiil u yihiin Xisbul-xaakimka, kana hiilinayaan Xisbiyadda mucaaradka ah ee Somaliland, waxaana xogaha aanu illaa hadda ka helay Wariyaha Saxafi ee Gobolkaas Maxamed Cumar Sheekh sheegayaan in ujeedada ugu weyn ee uu Boorama u tagay ay tahay sidii uu iskugu soo dhaweyn lahaa beelaha uu ka soo jeeddo dhalasho ahaan ee deegaankaas oo ku kala qaybsamay dhinaca siyaasadda. 